મંગળવારે ગાંધીનગર સ્વર્ણિમ સંકુલ/૧ ના તાપી સભાકક્ષમાં મળેલી આ બેઠકમાં GIDBના અધ્યક્ષ અને મુખ્યમંત્રી નરેન્દ્ર મોદીએ SIRના વિકાસ આયોજનમાં સ્થાનિક જનસમૂદાયો ખેડૂતો અને સામાન્ય માનવીના આર્થિક-સામાજિક જીવન ધોરણમાં ગૂણાત્મક પરિવર્તનને કેન્દ્રસ્થાને રાખવા પ્રેરક માર્ગદર્શન આપ્યું હતું. SIRના વિકાસથી ભવિષ્યમાં સામાન્ય માનવીને ઉપલબ્ધ થનારા અવસરો અને તકો અંગે સમજ આપવાના કાઉન્સેલિંગ અને ક્ષમતા-નિર્માણ અને કૌશલ્ય વર્ધનની તાલીમની તકો પૂરી પાડીને તેઓ આ અવસરોનો કઇ રીતે લાભ લઇ શકે તે માટે સુસજ્જ કરવાના સૂચનો પણ તેમણે કર્યા હતા.